Diari Oficial de la Generalitat Valenciana


Sumari del DOGV 7009, del 23-04-2013 (2013/3759)

Notificació de la declaració de desistiment de la sol·licitud d'extinció d'autorització d'instal·lació de màquines recreatives. Expedient número H-63/25.
---------------------------------------------------------------------------------------------------------------------------------------------------------

### Dades del document

Número de DOGV
:   7009

Data del DOGV
:   23-04-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/3759


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de la declaració de desistiment de la sol·licitud d'extinció d'autorització d'instal·lació de màquines recreatives. Expedient número H-63/25. [2013/3759]  
Intentada la notificació expressa a Francisco Jaén López, amb domicili a Dénia, a la plaça del Mossén Espasa, 2, -La Pedrera-, com que no s'ha pogut fer esta, i en virtut del que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà d'este anunci, se li notifica el següent:   
«Amb esta mateixa data, la directora dels Servicis Territorials de la Conselleria d'Hisenda i Administració Pública, ha dictat l'acord següent:  
"Vista la sol·licitud presentada el 3.11.2011, per Francisco Jaén López, en la qual sol·licita l'extinció de l'autorització d'instal·lació de la màquina instal·lada en l'establiment d'hostaleria denominat Bar Salamandra, situat a Dénia, a la plaça del Mossén Espasa, 2 -La Pedrera-, i concorrent els següents  
  
Antecedents de fet  
1r Amb data 13 de novembre de 2011, té entrada en este centre la sol·licitud d'extinció de l'autorització d'instal·lació de la màquina instal·lada en l'establiment d'hostaleria denominat Bar Salamandra, situat a Dénia, a la plaça del Mossén Espasa, 2 -La Pedrera.  
2n Amb data 17 de novembre de 2011, Francisco Jaén López sol·licita el desistiment de la seua petició atés que han canviat les circumstàncies que motivaren la sol·licitud.   
  
Fonaments de dret  
Primer. Que esta Direcció Territorial és competent per a resoldre el present expedient, segons el que disposa l'article 28 del Decret 115/2006, de 28 de juliol, del Consell, pel qual s'aprova el Reglament de Màquines Recreatives i d'Atzar (DOCV11.09.2006) i conforme a la disposició transitòria segona del Decret 119/2011, de 9 de setembre, del Consell, pel qual s'aprova el Reglament Orgànic i Funcional de la Conselleria d'Hisenda i Administració Pública (DOCV 14.09.2011).  
  
Segon. Que de conformitat amb el que disposa l'article 90.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, 'Tot interessat pot desistir de la seua sol·licitud...'.  
Tercer. Que de conformitat amb el que disposa l'article 91.2, l'Administració acceptarà de pla el desistiment, llevat que s'hagen personat tercers interessats i estos instaren la continuació de l'expedient, la qual cosa no es dona en este cas.  
Vist el Reglament de Màquines Recreatives i d'Atzar, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i altres disposicions de general aplicació. Amb esta data resolc:  
Declarar el desistiment en la sol·licitud d'extinció de l'autorització d'instal·lació de la màquina recreativa i d'atzar instal·lada en l'establiment Bar Salamandra, situat a Dénia, a la plaça del Mossén Espasa, 2 -La Pedrera.  
Contra esta resolució, que no esgota la via administrativa, es podrà interposar recurs d'alçada davant de la Direcció General de Tributs i Joc, en el termini d'un mes comptat a partir de l'endemà de la seua notificació, de conformitat amb allò que disposa l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú".  
El que se li comunica als efectes de la seua notificació. Alacant, 28 de novembre de 2011.»  
I perquè servisca de notificació a la persona interessada consignada anteriorment, s'expedix este edicte.  
  
Alacant, 20 de març de 2013.- La directora territorial: M. Inmaculda Ramírez Agulló.